stanford-oval/wikipedia huggingface dataset:
עץ AVL
דרך פעולת העץ > פעולת מחיקה > הוצאת הצומת

בהינתן צומת 



v


{\textstyle v}

 שרוצים להוציא מתוך העץ אך להשאיר את העץ כעץ AVL, מבצעים את הפעולות הבאות:
אם אין בנים ל



v


{\textstyle v}

 אז מוחקים אותו מהעץ.
אם ל



v


{\textstyle v}

 יש בן אחד, מוחקים את 



v


{\textstyle v}

 והאבא של v מצביע לבן שלו.
אם ל



v


{\textstyle v}

 יש שני בנים, אז צריך למצוא את הצומת העוקב ל-



v


{\textstyle v}

 ולהחליף ביניהם. העוקב של 



v


{\textstyle v}

 הוא הצומת השמאלי ביותר שאליו אפשר להגיע מהבן הימני של 



v


{\textstyle v}

 (




v

r
l
l
l
.
.




{\textstyle v_{rlll..}}

). לאחר ההחלפה מוחקים את 



v


{\textstyle v}

 לפי אחת מהפעולות הקודמות.
דרך פעולת העץ > פעולת מחיקה > איזון העץ לאחר ההוצאה

כיוון שהוצאת הצומת יכולה לגרום לכך שהעץ כבר אינו מאוזן, עוברים על המסלול מהצומת שנמחק עד לשורש העץ וכל פעם שקיים צומת שגורם האיזון שלו הופר, מבצעים את הגלגול ששייך לאותו הצומת.
פעולת ההוצאה, כמו פעולת ההכנסה, מבוצעת בסיבוכיות זמן  O(\log n).
דרך פעולת העץ > סריקת העץ

לפעמים קיים צורך לעבור על כל הנתונים שנמצאים בעץ ולבצע פעולה, למשל עדכון בכל הנתונים, שמירה למבנה ליניארי (כמו קובץ) או חיפוש נתון שלא ידוע מה המפתח שלו. קיימות מספר דרכים לעבור על כל הנתונים, כאשר הכלל המנחה שלהם הוא שעבור כל צומת בעץ החל מהשורש צריך לבצע פעולה בנתון שלו ולסרוק גם את הצמתים הבנים. כדי לקבל את הנתונים לפי סדר יש לעבור על עץ החל מהשורש, בצורה רקורסיבית בשיטת סדר תּוֹכִי (in-order traversal). עבור הצומת הנוכחי המעבר מתבצע באופן הבא:
בצע את הסריקה עבור הבן השמאלי של הצומת.
בצע את הפעולה הנדרשת.
בצע את הסריקה עבור הבן הימני של הצומת.
סריקה כזו של העץ תעבור על כל הצמתים בעץ לפי סדר מהקטן לגדול, בזמן ריצה  \Theta (n).
בנוסף קיימות 2 סריקות נוספות: תחילית (pre-order) וסופית (post-order), גם הן מתבצעות בזמן  \Theta (n).
הערות שוליים

↑  Knuth, Donald E. (2000). The art of computer programming, Volume 3: Sorting and searching (2. ed., 6. printing, newly updated and rev. ed.). Addison-Wesley. p. 460. ISBN 0-201-89685-0.
↑  מאחר שלאחר גלגול גורם האיזון של כל מה שמעליו חוזר להיות כמו לפני ההכנסה
| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
תיאור סכמטי של איזון צומת בעץ בעזרת גלגול. העיגולים הממוספרים מייצגים את הצמתים שמשתתפים בתהליך האיזון. המשולשים מייצגים תתי-עצים שהם עצמם עצי AVL מאוזנים. מספר כחול ליד צומת מציין גורמי איזון אפשריים (אלה שבסוגריים מתקיימים רק במקרה של מחיקה).
ג'ניפר לופז

| --- | --- |
לופז, בהשבעת הנשיא ג'ו ביידן 2021
לופז, בהשבעת הנשיא ג'ו ביידן 2021
 לידה:  24 ביולי 1969 (בת 55) הברונקס, ניו יורק, ארצות הברית ארצות הברית
 שם לידה:  ג'ניפר לין לופז
 שם במה:  J.Lo 
 מוקד פעילות:  ניו יורק, ארצות הברית
 תקופת הפעילות:  מ-1986
 מקום לימודים:  קולג' ע"ש ברנרד מ. ברוך
 עיסוק:  זמרת • שחקנית • כותבת שירים   מפיקה מוזיקלית • רקדנית   מעצבת אופנה • מפיקת טלוויזיה
 סוגה:  פופ • פופ לטיני • R&B • דאנס
 סוג קול:  מצו סופרן
 חברת תקליטים:  אפיק • איילנד • קפיטול
 בן זוג:  אוג'ני נואה (1997–1998)  כריס ג'אד (2001–2003)  מארק אנתוני (2011-2004)  אלכס רודריגז (2017–2021)  בן אפלק (2021–2025)
 מספר צאצאים:  2 
 פרסים והוקרה:  Billboard Music Award for Icon (2014)  טיים 100 (2018)  כוכב בשדרת הכוכבים בהוליווד (2013)  פרס קריסטל (2006)  פרס Vanguard (2014) 
 האתר הרשמי (באנגלית)
 פרופיל ב-IMDb
 חתימה:  
 
גג'ניפר לין לופז (באנגלית: Jennifer Lynn Lopez; נולדה ב-24 ביולי 1969) המוכרת יותר בשמה לפני הנישואים לופז (Lopez) וכן גם בכינוי ג'יי לו (J.LO), היא זמרת, שחקנית, רקדנית, מעצבת אופנה, מפיקה מוזיקלית ואשת עסקים אמריקאית.
בשנת 1991 החלה לופז להופיע בתוכנית "צבעים חיים" כרקדנית, עד שהחלה להתמקד בקריירת משחק בשנת 1993. היא קיבלה את התפקיד המרכזי כדמות הראשית בסרט "סלינה" (1997), והפכה לשחקנית הלטינית הראשונה שמתוגמלת בכמיליון דולר לסרט. עם השנים הפכה לכוכבת גדולה בענף הסרטים, וכיכבה בין היתר ב"אנקונדה" (1997), "רומן לא חוקי" (1998). היא נכללת בראש הרשימה בתור השחקנית הלטינית המתוגמלת ביותר בהוליווד.
לופז החלה בקריירת שירה יחד עם אלבום בכורה, On the 6 ‏(1999), אשר עזר להניע את תנועת הפופ הלטיני במוזיקה האמריקאית, ולאחר מכן כיכבה בסרט הפסיכולוגי תא קטלני ‏(2000). עם צאת אלבום האולפן השני שלה וסרט הקומדיה הרומנטית בכיכובה "מארגנת החתונות" (2001), הפכה לופז לאישה הראשונה עם אלבום שמדורג בראש המצעד וסרט באותו שבוע. הוצאת האלבום הבא שלה משנת 2002, J to tha L–O! The Remixes הפך לאלבום הרמיקס הראשון בהיסטוריה של המצעד אשר מופיע לראשונה בראש המצעד בילבורד 200. בהמשך השנה הוציאה אלבום אולפן השלישי, This Is Me... Then, וכיכבה בסרט "יפה במנהטן".
חייה המוקדמים

לופז נולדה בקאסל היל, שכונה ברובע הברונקס בניו יורק שבארצות הברית, להורים מפוארטו ריקו. אימה היא גוואדלופה רודריגז ואביה הוא דייוויד לופז. לה אחות גדולה ואחות צעירה, העיתונאית לינדה לופז. בילדותה התנגנה בביתם מוזיקה במשך רוב שעות היום, ולופז אף השתתפה בשיעורי ריקוד מגיל 5. למדה בבית ספר קתולי.
לופז החלה בקריירת הבידור שלה בנערותה, כשהשתתפה כרקדנית במחזמר Synchronicity שהועלה ביפן. לאחר מכן הופיעה ב-Golden Musicals of Broadway, מופע שהועלה בסיבוב הופעות ברחבי אירופה. בגיל 16 הופיעה בסרט בשם "ילדתי הקטנה".
בשנת 1987 סיימה את לימודיה בתיכון פרסטון והחלה את לימודיה במכללת "ברוך" (Baruch College) שבניו יורק, משם פרשה לאחר סמסטר אחד בלבד. לאחר מכן קיבלה מלגה ללימודים בסטודיו לריקוד במנהטן. בגיל 19, היא מימנה לעצמה שיעורי ריקוד ושירה.
קריירת משחק

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא חוסר מקורות, חוסר ניסוח נכון, חוסר הסבר על הקריירה, חוסר תפקידים.
ב-1991 קיבלה ג'ניפר תפקיד כאחת מבנות ה"פליי גירלס" בסדרה "בצבעים חיים" ועברה לשם כך ללוס אנג'לס. בזמן ששיחקה בסדרה, אחד מעובדי הסדרה הציע לה לקחת חלק בתוכנית South Central, אותה כתב. לופז הופיעה בסדרה כ"לוסי", אך הסדרה ירדה לאחר כמה פרקים בלבד. לאחר מכן התקבלה לתפקיד בסרט "רכבת הכסף", כשלצידה שיחקו הכוכבים ווסלי סנייפס ווודי הרלסון. תפקידה הבא, כ"סלינה", הקנה לה פרסום רב בזכות כישרון הריקוד והשירה שלה ואף תרם לבחירתה לאחת מ-50 האנשים היפים בעולם של מגזין People. תפקידים נוספים בסרטים, כולל הסרט "דם ויין" לצד ג'ק ניקולסון ו"סיבוב פרסה" לצד שון פן, קבעו את מעמדה של לופז ככוכבת.
בשנת 1998 שיחקה בסרט "רומן לא חוקי" לצידו של ג'ורג' קלוני. ב-2001 שיחקה בסרט "מארגנת החתונות", אשר הגיע עם בכורתו למקום הראשון במצעד שוברי הקופות. בשנת 2002 כיכבה בסרט "יפה במנהטן". ב-2003 שיחקה לצד בן אפלק כדמות ראשית בסרט "אהבה מחוץ לחוק". באפריל 2004 ביצעה הופעת אורח בסדרה "ויל וגרייס". ב-2006 יצרה את הריאלטי "DanceLife". התוכנית העלתה לאוויר ב-15 בינואר 2007 והיא שודרה ב-"MTV". בשנת 2006 שיחקה בסרט "הזמר" לצד בעלה אז מארק אנתוני, את הדמות פוצ'י, אשתו של הזמר הקטור לאבו המספרת על חייה איתו. הסרט יצא לאקרנים בשנת 2007. ב-10 באפריל 2007, הופיעה לופז בעונה השישית של תוכנית המציאות "אמריקן איידול" כמדריכה ומייעצת למתחרים. באותה שנה שיחקה בדרמה המוזיקלית "להרגיש את הרעש" לצד ג'יאנקרלו אספוזיטו. ב-2009 גילמה תפקיד אורח בסיטקום המצליח "איך פגשתי את אמא" בעונה החמישית שלו, בתפקיד אניטה.
בשנת 2010 שיחקה בסרט "תוכנית גיבוי" בתפקיד זואי. בשנת 2012 שיחקה בתפקיד ראשי בדרמה הרומנטית "למה לצפות כשאתם מצפים" לצד קמרון דיאז ואליזבת' בנקס.
ב-2013 החלה להפיק את סדרת הטלוויזיה "משפחת פוסטר".
בשנת 2015 שיחקה לצד ראיין גוזמן במותחן האירוטי השכן ממול.
בשנת 2016 כיכבה כשחקנית ראשית בסדרת הטלוויזיה "גוונים של כחול" העוסקת ביחידת שוטרי בילוש מושחתים, והתמודדותם מול חקירת FBI.
משנת 2017 ועד היום שופטת בתוכנית "עולם המחול". בשנת 2018 שיחקה בתפקיד הראשי בסרט "סיבוב שני".
בספטמבר 2019 עלה בכיכובה הסרט "נוכלות בלי חשבון", בה היא משחק את רמונה וגה, דמותה של חשפנית ותיקה בניו יורק.
קריירה מוזיקלית > 1991–1998: תחילת הקריירה

בתחילת הקריירה המוזיקלית שלה, נבחרה לופז להיות רקדנית ליווי בהופעתם של הניו קידס און דה בלוק עם השיר "Games", בטקס פרסי המוזיקה האמריקאית שהתקיים בשנת 1991. לאחר מכן עבדה עם ג'נט ג'קסון ואף הייתה לחלק מסיבוב ההופעות השני שלה, "Janet. World Tour". לאחר מכן, החליטה להקליט דמו של שיר בשפה הספרדית במטרה שיצא על ידי חברת תקליטים כלשהי.
מאוחר יותר, נודע כי שם הדמו היה "Vivir Sin Ti", וכי הוא נשלח אל וורק גרופ וסוני מיוזיק אנטרטיינמנט שהתעניינו בה כזמרת. הדמו לא זכה לאהדה מצד חברות התקליטים, וטומי מוטולה שעמד בראשן אמר ללופז כי הוא ירצה לשמוע אותה שרה שיר באנגלית.
קריירה מוזיקלית > 1999–2000: On the 6

במאי 1999, הוציאה לופז את הסינגל "If You Had My Love" מתוך אלבום הבכורה שלה On the 6. השיר זכה להצלחה בינלאומית וכיכב במצעד הבילבורד הוט 100, ובמצעדים נוספים ברחבי העולם, והפך לאחד מהשירים המצליחים באותה שנה. הסינגל נמכר בכלמעלה מ-1.2 מיליון עותקים בארצות הברית בלבד.
מאוחר יותר באותה שנה, יצא הסינגל "No Me Ames", שזכה להצלחה בשוק הלטיני.
גם האלבום זכה להצלחה והגיע אל המקום ה-8 במצעד הבילבורד 200, עם מכירות של למעלה מ-10 מיליון עותקים. הסינגל השלישי של לופז, "Waiting for Tonight" הגיע אל המקום ה-8 במצעד הבילבורד הוט 100,. סינגלים נוספים מהאלבום היו "Feelin' So Good", שלא זכה להצלחה רבה כמו קודמיו וכן "Let's Get Loud", שזכה למועמדות בטקס פרסי גראמי בקטגוריית "הקלטת הדאנס הטובה ביותר".
קריירה מוזיקלית > 2000–2001: J. Lo ו-J to tha L–O! The Remixes

ב-2 בדצמבר 2000, הוציאה ג'ניפר לופז את השיר "Love Don't Cost a Thing" - סינגל הראשון מתוך אלבומה השני. השיר זכה להצלחה והגיע אל המקום ה-3 במצעד הבילבורד הוט 100, ואל המקום הראשון במצעד הסינגלים הבריטי. לאחר מכן יצאה "Play", שהצליח לכבוש את פסגת מצעד שירי ה-R&B שבבריטניה. השיר אף זכה למעמד כסף במדינה על סך מכירות של למעלה מ-200 אלף עותקים.
אלבומה השני, J.Lo, יצא לאור ב-23 בינואר 2001, והגיע אל המקום הראשון במצעד הבילבורד 200. מכירותיו בעולם מסתכמות בכלמעלה מ-8.5 מיליון עותקים. כמה חודשים לאחר מכן, יצא להיטה "Ain't It Funny", אשר כבש את פסגת המצעד שבפולין. בהמשך, הוציא את "I'm Real", כסינגל האחרון מתוך האלבום. שהגיע למקום הראשון במצעד הבילבורד הוט 100. מכירותיו בעולם מסתכמות בכלמעלה מ-5.6 מיליון עותקים. באותן השנים הוציאה את אלבום הווידאו הראשון שלה, Jennifer Lopez: Feelin' So Good. באמצע שנת 2001, יצאה לרצף ההופעות הראשון שלה, "Let's Get Loud". ההופעות צולמו ואוגדו לאלבום וידאו נוסף, אותו הוציאה בשנת 2003. בסמוך לכך, השיקה את קו האופנה והיופי, J.Lo by Jennifer Lopez, אשר הנפיק עשרות בשמים שונים. בסמוך לכך, השתתפה בשיר "El Ultimo Adios (The Last Goodbye)".
בהמשך, הוציאה לופז את אלבום הרמיקסים הראשון שלה, JJ to tha L–O! The Remixes. אלבום הרמיקסים הגיע למקום הראשון במצעד הבילבורד 200, עם מכירות של למעלה מ-156,000 עותקים בשבוע הראשון לצאתו, דבר אשר הפך את לופז לאמן הראשון בהיסטוריה שהגיע לפסגת המצעד עם אלבום רמיקסים. בנוסף לכך, נכנס אלבום הרמיקסים לספר השיאים של גינס בשנת 2004, בתור אלבום הרמיקסים המצליח ביותר בכל הזמנים. יותר מ-3.8 מיליון עותקים של האלבום נמכרו בעולם, ובכך הפך לאלבום הרמיקסים השלישי הנמכר ביותר בכל הזמנים.
מתוך אלבום הרמיקסים הסינגל "Ain't It Funny (Murder Remix)", שנכנס גם הוא אל מצעד הבילבורד הוט 100. השיר הוא רמיקס ללהיטה "Ain't It Funny", שיצא קודם לכן. בהמשך, הוציאה את "I'm Real", כסינגל השני מתוך אלבום הרמיקסים. בדומה לסינגל הראשון, גם סינגל זה הגיע למקום הראשון במצעד הבילבורד הוט 100.
קריירה מוזיקלית > 2002–2004: This Is Me... Then

ב-25 בנובמבר 2002, הוציאה ג'ניפר לופז את אלבומה השלישי, This Is Me... Then. הסינגל הראשון מתוכו "Jenny from the Block", זכה להצלחה רבה כאשר הגיע אל המקום ה-3 במצעד הבילבורד הוט 100, וה-3 במצעד הסינגלים הבריטי. איגוד תעשיית ההקלטות הבריטי הכריז עליו כעל שיר כסף, על סך מכירות של 200,000 עותקים. לקראת סוף שנת 2002, הוציאה לופז את הסינגל השני מתוך האלבום, "All I Have". השיר כבש את פסגת מצעד הבילבורד הוט 100, ואף הגיע אל המקום ה-2 במצעד הסינגלים הבריטי. בדומה לסינגל הקודם, גם שיר זה קיבל את מעמד הכסף בבריטניה. הווידאו קליפ המלא שיצא עבור השיר בוים על ידי דייב מאיירס, וזכה להצלחה רבה כאשר צבר למעלה מ-122 מיליון צפיות ביוטיוב.
באפריל 2003, יצא השיר "I'm Glad", כסינגל השלישי מתוך האלבום. קליפ השיר מבוסס על הסרט "פלאשדאנס", ועל קליפ השיר "Flashdance... What a Feeling" של איירין קארה. השיר זכה להצלחה נאה בהולנד ובאוסטרליה, ואף הצליח להיכנס אל מצעדי הסוף השנה של אוסטרליה. לבסוף, יצא השיר "Baby I Love U!" כסינגל הרביעי והאחרון מתוך האלבום. השיר לא זכה להצלחה רבה ברחבי העולם כמו הקודם, אך במצעד הסינגלים הבריטי הגיע אל המקום ה-3. קליפ השיר הצליח לצבור 7.2 מיליון צפיות.
באותה השנה, יצא המיני-אלבום הראשון והיחיד של לופז The Reel Me. המיני-אלבום זכה למעמד פלטינה משולשת בארצות הברית, על סך מכירות של 300,000 עותקים.
קריירה מוזיקלית > 2005–2006: Rebirth

ב-4 בינואר 2005, יצא הסינגל הראשון מתוך אלבומה הרביעי: "Get Right". עם יציאתו נכנס השיר אל המקום ה-1 במצעד הסינגלים הבריטי, וה-12 במצעד הבילבורד הוט 100. השיר היה לשני של לופז אשר הצליח לכבוש את פסגת מצעד הסינגלים הבריטי. ב-15 בפברואר, יצא הסינגל השני "Hold You Down", השיר זכה להצלחה נאה במצעדים, כאשר בשיאו הצליח להגיע למקום ה-6 במצעד הסינגלים הבריטי, ולמקום ה-64 במצעד הבילבורד הוט 100. הסינגל הצליח להיכנס למצעד השנתי שבבריטניה שם הגיע למקום ה-120.
ב-23 בפברואר, יצא האלבום Rebirth. בשבוע צאתו הצליח האלבום להיכנס אל המקום ה-2 במצעד הבילבורד 200, והפך לאחד מן האלבומים המצליחים ביותר של לופז במצעד. כמו כן, מכירותיו ברחבי העולם מסתכמות בכ-2.5 מיליון עותקים, מה שהופך אותו לאחד מאלבומיה הנמכרים ביותר.
באפריל 2006, הופיעה שוב לופז ב-Billboard Hot 100 כאמן בהשתתפות בשיר "Control Myself", הסינגל הראשי מאלבום האולפן ה-12 של Todd Smith
קריירה מוזיקלית > 2007–2010: Como Ama una Mujer, Brave

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא חסר מידע.
ב-27 במרץ 2007 הוציאה לופז את אלבומה הראשון בספרדית, Como Ama una Mujer, שכלל את הסינגל "Que Hiciste" (מקום ראשון במצעד הלטיני בארצות הברית). האלבום הופק במימון עצמי.
באוקטובר 2007 הוציאה לופז את אלבומה החמישי באנגלית, Brave. סינגל ראשון מתוכו, "Do It Well" הגיע למקום ה-32 במצעד הבילבורד בארצות הברית, כשהאלבום עצמו נכנס למקום ה-12 במצעד הבילבורד. סינגל נוסף מתוכו היה "Hold It Don't Drop It". האלבום זכה להצלחה מתונה ולא הצליח לשחזר את התהודה לה הגיעו אלבומיה הקודמים באנגלית.
קריירה מוזיקלית > 2011–2012: Love?, Dance Again... The Hits

בשנת 2010, לאחר סיום העונה התשיעית של אמריקן איידול, עזבה אלן דג'נרס את התכנית ולופז החליפה אותה ושפטה בעונה העשירית.
בפברואר 2011 יצא הסינגל "On the Floor", יחד עם הראפר פיטבול. השיר הפך במהרה ללהיט מועדונים. השיר הוא חלק מאלבומה החדש שיצא בשנת 2011, Love?. בחודש אפריל אותה שנה הוציאה את הסינגל השני מהאלבום: "I'm Into You". סינגלים נוספים מהאלבום: "(What Is) Love?", וכן "Papi", שהגיע למקום ה-96 בבילבורד אך לא הצליח לשחזר את הצלחת הסינגל הראשון.
ב-13 באפריל, העניק המגזין "פיפל" ללופז את התואר "האישה הכי יפה בעולם".
ב-2 באפריל 2012, יצא הסינגל "Dance Again", בשיתוף עם פיטבול, אשר שימש כסינגל המקדם של אלבום אוסף הלהיטים: Dance Again... The Hits. הסינגל הצליח בין היתר להגיע למקום ה-17 במצעד הבילבורד. ב-2 ביוני, יצא השיר "Goin' In", מתוך אלבום הפסקול - Step Up Revolution, בשיתוף עם הראפר פלו רידה.
קריירה מוזיקלית > 2013–2017: .A.K.A

במאי 2013 לופז הוציאה את הסיגנל "Live It Up", בו השתתף הראפר האמריקאי פיטבול. אלבום הסטודיו העשירי של לופז, .A.K.A, יצא במאי 2014. לפני כן, בינואר 2014, יצא הסינגל הראשון מתוכו "Girls", להורדה דיגיטלית בלבד. כמה ימים לאחר מכן יצא גם הסינגל "Same Girl", להורדה דיגיטלית בלבד. לשיר גם לווה וידאו קליפ. במרץ 2014 יצא הסינגל השני הרשמי מתוך האלבום: "I Luh Ya Papi", בשיתוף עם הראפר פרנץ' מונטנה ובמאי השיר First Love .
בספטמבר יצא השיר "Booty" כסינגל, בשיתוף פעולה עם הראפרית איגי אזליה. לופז לא הוציאה את גרסת האלבום במקור עם הראפר פיטבול אך העלתה את הקליפ לשיר ביוטיוב. השיר "Feel the Light" נכלל בפסקול Home, עבור הסרט בית.
באמצע שנת 2015, הוציאה לופז שיר כמחווה לסלינה הנקרא "A Selena Tribute". לאחר מכן שיתפה פעולה עם פרינס רויס, ופיטבול בשיר "Back It Up". לאחר מכן ב-7 באפריל 2016, הוציאה סינגל בשם "Ain't Your Mama", שהפך ללהיט עולמי. ב-6 במאי באותה שנה יצא לסינגל ווידאו קליפ.
ב-11 ביולי באותה שנה, הוציאה סינגל בשם "Love Make The World Go Round", בשיתוף לין-מנואל מירנדה. ב-17 בנובמבר 2016, הוציאה גרסה משלה לשיר "Olvídame y Pega la Vuelta", יחד עם זמר הסלסה ובעלה לשעבר, מארק אנתוני. לאחר מכן ב-28 בנובמבר, הוציאה גרסה טרופית לאותו השיר. לבסוף, הוציאה את הסינגל "Chegaste", בשיתוף רוברטו קרלוס. הסינגל לא זכה להצלחה רבה, אך זכה לכמות צפיות מכובדות, והוא הסינגל האחרון של לופז שיצא בשנה זאת.
ב-4 ביולי 2017, הוציאה לופז את הסינגל ; "Ni Tú Ni Yo". הסינגל זכה להצלחה רבה בעיקר באמריקה הלטינית, ובשיאו הגיע למקום ה-2 במצעד השירים הלטיניים הדיגיטליים.
בספטמבר באותה שנה, תרמה לופז סכום של כמיליון דולר, לנפגעי ההוריקן בפוארטו ריקו. לאחר מכן הקליטה לופז סינגל חדש עם למעלה מ-15 זמרים שונים בשם "Almost Like Praying", שנכתב עבור פוארטו ריקו גם כן. ב-10 בנובמבר, יצא סינגל, שנקרא "Amor, Amor, Amor". באותו זמן יצא גם הקליפ לערוץ ה-Vevo של לופז. בסמוך לכך, הוכרזה לופז לאישה ה-5 המרוויחה ביותר של השנה, כאשר גרפה סכום של כ-38 מיליון דולר.
קריירה מוזיקלית > 2018–2023: It's My Party Tour ופרויקטים נוספים

בתחילת שנת 2018, הוציאה לופז בהפתעה את השיר "Us", באופן דיגיטלי בלבד, וכמה חודשים לאחר מכן, הוציאה את השיר "Se Acabó el Amor", ביחד עם יאנדל ואברהם מתאו. אשר הקליפ יצא לו ב-20 באפריל. שבוע לאחר מכן, ב-27 באפריל 2018, הוציאה את השיר "El Anillo".
בסמוך לכך לופז הכריזה שתוציא שיר שבו יתארחו קארדי בי ודי ג'יי חאלד בשם, "Dinero". השיר יצא לאור במאי 2018, וזכה להצלחה נאה ברחבי העולם. חודשיים לאחר מכן, הוכרז כי לופז גרפה סכום של כ-47 מיליון דולר בין שנת 2017 לשנת 2018, דבר אשר הופך אותה לבן אדם ה-53 המרוויח ביותר בשנת 2018. בהמשך, הוציאה סינגלים נוספים ששמם: "Te Guste" ו-"Limitless". בשנת 2018 שיחקה בתפקיד הראשי בסרט "סיבוב שני", לצד ליאה רמיני. באותה שנה זכתה לופז בטקס 2018 MTV music Awards בפרס מפעל חיים על שמו של מייקל ג’קסון.
ב-5 באפריל 2019, יצא הסינגל "Medicine" בו השתתף פרנץ' מונטנה. ב-1 באוגוסט 2019, ערכה לופז הופעה בפארק הירקון, תל אביב במסגרת סיבוב ההופעות העולמי "It's My Party Tour". לקראת סוף ספטמבר 2019, נודע כי היא תופיע ביחד עם שאקירה בסופרבול LIV, במיאמי, פלורידה שבארצות הברית.
בפברואר 2020, הופיעה לופז כמתוכנן בסופרבול LIV. ההופעה עלתה ליוטיוב ותוך פחות מ-20 שעות צברה קרוב ל-30 מיליון צפיות. כמו כן, הצליחו שיריה "On the Floor", ‏"Let's Get Loud", ‏"Jenny from the Block" ,"Waiting for Tonight", ‏"Love Don't Cost a Thing", ‏"Get Right", ‏"I'm Real", ‏"Ain't It Funny", ‏"If You Had My Love", לחזור אל מצעד האייטונס האמריקאי. ב-24 בספטמבר, הוציאה עם מאלומה את השיר הכפול "Pa' Ti + Lonely". לאחר מכן ב-27 בנובמבר, הוציאה את הסינגל "In the Morning". ב-31 בדצמבר, הופיעה לופז עם השירים "In the Morning" ו-"Dream On", בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '21".
קריירה מוזיקלית > 2023–הווה: This Is Me... Now

אלבום האולפן התשיעי של לופז נקרא This Is Me... Now והוא יצא ב-16 בפברואר 2024. האלבום הוא אלבום המשך לאלבום This Is Me... Then שיצא בשנת 2002 והוקדש לבן אפלק, בן זוגה דאז. האלבום משקף את אהבתה ומערכת היחסים של לופז עם אפלק, לאחר חידוש הזוגיות שלהם בשנת 2021 ונישואיהם בשנה שלאחר מכן. This Is Me... Now הוא האלבום הראשון של לופז מאז A.K.A. משנת 2014, המעיד על פער משמעותי בקריירה המוזיקלית שלה. יש רצועה באלבום בשם "Dear Ben Pt. II", שיר המשך של נושאים מאלבומה הקודם. בנוסף לאלבום, לופז הוציאה את "This Is Me... Now: A Love Story" בפריים וידאו ב-16 בפברואר, אשר מספק ליווי ויזואלית למוזיקה מהאלבום.
חיים אישיים

נישואיה הראשונים של לופז היו ליליד קובה, אוהאני נואה ב-22 בפברואר 1997. הם התגרשו במרץ 1998. במהלך 1999 הייתה בזוגיות עם הראפר שיין, ואף שהתה איתו בבר בשעה שירה באוויר ופצע שלושה בני אדם. ב-29 בספטמבר 2001 נישאה לכריס ג'אד. הם התגרשו באוגוסט 2002.
לופז יצאה עם השחקן בן אפלק, והם היו אמורים להינשא ב-14 בספטמבר 2003, אך החתונה בוטלה כמה שעות לפני האירוע. הם נפרדו בינואר 2004. זמן קצר לאחר הפרידה יצאה לופז עם הזמר מארק אנתוני, עמו הייתה בזוגיות בשנות ה-90, לפני נישואיו הראשונים. הזוג התחתן בביתם ב-5 ביוני 2004. ב-22 בפברואר 2008 נולדו להם זוג תאומים. ביולי 2011 הודיעה לופז על גירושיה. בדצמבר 2016 החלה לצאת עם הראפר דרייק. ב-2017 החלה לצאת שחקן הבייסבול אלכס רודריגז. ב-9 במרץ 2019 הודיע הזוג על אירוסיהם. ב-15 באפריל 2021 הודיע הזוג על פרידה. בהמשך אותה השנה חזרה לופז לצאת עם בן אפלק. ב-8 באפריל 2022 הודיעו השניים על אירוסיהם.
ב-17 ביולי 2022 השניים התחתנו בלאס וגאס והזמרת החליטה לאמץ את שם משפחתו של אפלק. באוגוסט 2024 פורסם כי לופז הגישה בקשה לגירושין מאפלק לאחר קצת יותר משנתיים של נישואין.
נכון ל-2019, הונה של לופז מוערך בכ-400 מיליון דולר.
במצעד הבילבורד

ארבעה משיריה של לופז כבשו את ראש מצעד הפזמונים האמריקאי במצעד הרשמי בילבורד הוט 100, בתור אמנית סולו.
להיטי מקום ראשון:
"If You Had My Love"
"I'm Real"
"(Ain't It Funny (Murder Remix" (בהשתתפות ג'ה רול)
"All I Have" (בהשתתפות אל אל קול ג'יי)
דיסקוגרפיה > אלבומי אולפן

1999: On the 6
2001: J.Lo
2002: This Is Me... Then
2005: Rebirth
2007: Como Ama una Mujer
2007: Brave
2011: Love?
2014: A.K.A.
2024: This Is Me... Now
דיסקוגרפיה > אלבומים אחרים - אוספים

2002: J to tha L–O! The Remixes
2003: The Reel Me
2012: Dance Again... The Hits
2022: Marry Me
דיסקוגרפיה > אלבומי DVD

2000: Jennifer Lopez: Feelin' So Good
2003: Jennifer Lopez: Let's Get Loud
2003: The Reel Me
הופעות > סיבובי הופעות

2012: Dance Again World Tour
2019: It's My Party Tour
2024: This Is Me... Now: The Tour
הופעות > סיבובי הופעות משותפים

2007: Jennifer Lopez and Marc Anthony en Concierto
2012: Enrique Iglesias & Jennifer Lopez Tour
הופעות > סיבוב הופעות קבוע

2001: Let's Get Loud
2016–2018: Jennifer Lopez: All I Have
פילמוגרפיה > קולנוע

| --- | --- |
: סרט תיעודי
| שנה | שם | תפקיד> שחקנית | תפקיד> מפיקה | תפקיד> אחר | תפקיד> דמות | מקור |
| --- | --- | --- | --- | --- | --- | --- |
| 1986 | הילדה הקטנה שלי | כן |  |  | מיירה |  |
| 1993 | אחיות על הקו: התרסקות טיסה 7 | כן |  |  | רוזי רומרו |  |
| 1995 | המשפחה שלי | כן |  |  | מריה הצעירה |  |
| 1995 | רכבת הכסף | כן |  |  | גרייס סנטיאגו |  |
| 1996 | ג'ק | כן |  |  | מיס מארקס |  |
| 1997 | דם ויין | כן |  |  | גבריאלה |  |
| 1997 | סלינה | כן |  |  | סלינה קינטנייה-פרס |  |
| 1997 | אנקונדה | כן |  |  | טרי פלורס |  |
| 1997 | סיבוב פרסה (אנ') | כן |  |  | גרייס מק'קנה |  |
| 1998 | רומן לא חוקי | כן |  |  | קרן סיסקו |  |
| 1998 | עבודת נמלים | כן |  |  | אזטק (קול) |  |
| 2000 | תא קטלני | כן |  |  | קתרין דין |  |
| 2001 | מארגנת החתונות | כן |  |  | מרי פיורי |  |
| 2001 | עיני מלאך | כן |  |  | שרון פוג |  |
| 2002 | עד כאן | כן |  |  | סלים הילר |  |
| 2002 | יפה במנהטן | כן |  |  | מריסה ונטורה |  |
| 2003 | אהבה מחוץ לחוק | כן |  |  | ריקי |  |
| 2004 | ג'רזי גירל | כן |  |  | גרטרוד סטיין |  |
| 2004 | הנרקוד? | כן |  |  | פאולינה |  |
| 2005 | חותנת בהפרעה | כן |  |  | שרלוט קנטיליני |  |
| 2005 | חיים בלתי גמורים | כן |  |  | ז'אן גילקיסון |  |
| 2006 | בורדרטאון | כן | כן |  | לורן אדריאן |  |
| 2006 | הזמר | כן | כן |  | פוצ'י |  |
| 2007 | מייצרים מציאות |  |  | כן | עצמה |  |
| 2007 | להרגיש את הרעש |  | כן | כן | עצמה |  |
| 2010 | תוכנית גיבוי | כן |  |  | זואי |  |
| 2012 | למה לצפות כשאתם מצפים | כן |  |  | הולי |  |
| 2012 | עידן הקרח 4: יבשת בתנועה | כן |  |  | שירה (קול) |  |
| 2013 | פארקר | כן |  |  | לסלי רודג'רס |  |
| 2014 | ג'ניפר לופז: לרקוד שוב |  | כן | כן | עצמה |  |
| 2015 | השכן ממול | כן | כן |  | קלייר פיטרסון |  |
| 2015 | ליילה ואיב | כן |  |  | איב רפאל |  |
| 2015 | בית | כן |  |  | לוסי טוצ'י (קול) |  |
| 2016 | עידן הקרח: מסלול התנגשות | כן |  |  | שירה (קול) |  |
| 2018 | סיבוב שני | כן | כן |  | מאיה |  |
| 2019 | נוכלות בלי חשבון | כן | כן |  | רמונה וגה |  |
| 2022 | חתונה בהפתעה | כן | כן |  | קאטלינה "קאט" ולדז |  |
| 2022 | ג'ניפר לופז: מחצית | כן |  |  | עצמה |  |
| 2023 | חתונה אש! | כן | כן |  | דארסי |  |
| 2023 | האימא | כן | כן |  | האימא |  |
| 2024 | לא ניתן לעצירה (אנ') | כן | לא |  | ג'ודי רובלס |  |
| 2024 | אטלס (אנ') | כן | כן |  | אטלס שפרד |  |
| 2025 | נשיקת אשת העכביש (אנ') | כן | לא |  | אינגריד לונה / אורורה |  |
| TBA | The Godmother | כן | כן |  | גריסלדה בלנקו |  |